Ifølge journalist Ramon Min i det nederlandske fotballmagasinet Voetbal International har den nederlandske storklubbens tekniske direktør, Max Huiberts, bekreftet dette overfor ham i kveld. Ifølge magasinet har Huiberts også informert LSK om dette i kveld.

– Han er en veldig interessant spiller. Jeg tror han vil passe perfekt inn i AZ, skal Huibert ha sagt.

Romerikes Blad har i lengre tid skrevet at rundt 1,5 millioner Euro, 14 millioner kroner, kan være summen LSK kan være villige til å selge spissen for. Klubben er også opptatt av at mest mulig av dette skal være penger de får mer eller mindre direkte.

Agenten: – Ikke enige om lønn

Max Huiberts medgir at de har fulgt Friday tett over en lengre periode. Etter mandagens trening fikk spissen tillatelse av LSK til å reise til Nederland for å se på forholdene. Det skal foreløpig ikke være forhandlinger mellom klubbene, men det er lite trolig at LSK hadde latt Friday reise hvis de ikke har indikasjoner på at det vil bli oppnådd enighet.

– Jeg kan ikke kommentere noe rundt dette, bortsett fra at Fred er på trening i morgen (onsdag) og skal på lik linje med alle andre i klubben forberede seg til å hente tre poeng i Sarpsborg på søndag, sier sportsdirektør Torgeir Bjarmann i LSK til Romerikes Blad.

På kanarifuglenes fridag tirsdag skal Friday ha fått en omvisning på Alkmaars stadion og også fått en innføring i klubbens filosofi.

Fridays agent, Atta Aneke, var med klienten til Nederland. Tirsdag kveld var de hjemme i Norge igjen. Han sier LSK-spissen fikk et godt inntrykk av klubben og at de også kom i gang med å snakke om de personlige betingelsene.

– Vi har snakket noe om det, men vi er ikke i mål. Det er fortsatt noe avstand når det går på lønn. Men vi er fortsatt i forhandlinger. Vi står ikke så langt fra hverandre. Samtidig er vi også fullstendig klar over at ingenting er klart før LSK og AZ er enige om overgangssum, sier han til Romerikes Blad.

Solgt: Vincent Janssen ble toppscorer i Nederland for AZ Alkmaar forrige sesong.

Nederlenderne er ikke alene om interessen for spissen, den spenner seg over hele verden, fra Kina til USA. Etter alt å dømme er det de(n) kinesiske- som har vært villige til å gi mest i overgangssum.

Samtidig har AZ Alkmaar vært i en posisjon hvor de ikke kan bruke mye penger på overganger. Det har imidlertid forandret seg de siste dagene. Tirsdag ble det kjent at spissen Vincent Janssen ble solgt til Tottenham. Mediespekulasjonene indikerer overgangssummer på rett i underkant av 200 millioner kroner.

Ifølge Ramon Min gjør dette at AZ selvfølgelig har større kjøpekraft, men klubben har uansett for vane å bruke mer moderate summer på overganger.

Tilpasset lønnskrav Avventer: Styreleder Owe Halvorsen i LSK.

Etter det RB-sporten erfarer har flere av henvendelsene og budene som er kommet på Friday inneholder totalpakker. Det vil si at overgangssummen påvirkes av hva Friday skal ha i lønn i sin nye klubb.

– Det er veldig vanlig at det er slike totalpakker inne i bildet. Men om det er en betydelig faktor rundt Friday? Det har jeg ingen kommentar til, sier styreleder Owe Halvorsen.

Klubbens sportslige utvalg, ved sportsdirektør Bjarmann, nestleder Bjarne Sognnæs og styremedlem Odd Iver Pelfoch som skal gjennomføre eventuell forhandlinger på vegne av LSK.

– Vi har ingen hast, men samtidig skaper slike situasjoner usikkerhet for både spillerne og klubben. Men jeg har ingen følelse for når det vil komme an avklaring, sier styrelederen.

Ifølge Halvorsen har styret allerede gitt grønt lys for at det kan skrives en kontrakt med Chinedu «Edu» Ogbuke, uavhengig av det høyst trolige Friday-salget.

SE STUDIO ÅRÅSEN ETTER STABÆK-KAMPEN:

Runar Kristinsson, Pål Vestly Heigre og Jørgen Kolstad er med i denne Studio Åråsen-sendingen.

LES OGSÅ: